**Book & Movie manager**

Целта на проекта е да създадете приложение, чрез което можете да следите до кой епизод сте стигнали на някой сериал или до коя глава сте стигнали на някоя книга. Такива функции реализират приложенията на Netflix, Kindle, My Anime List и т.н.

Токова приложение поддържа списък на всички сериали/книги, които даден потребител следи в момента и до кой епизод/глава е стигнал в текущия момент. Може също така да има и други списъци: списък със сериали, които планира да гледа, списък със сериали, които се е отказал да гледа, списък от сериали, които е изгледал и т.н. Потребител също така може да оценява даден сериал по някаква скала. Също така различните обекти се следят по различен начин. Например сериалите се следят в епизоди и сезони, книгите в глави, комиксите в issues и volumes, филмите можем да ги разгледаме като частен случай на сериали или като напълно различен обект, който или сме го гледали, или не сме. Потребителят също може да сортира списъците си по определен критерий.

Помислете каква йерархия да има между различните обекти – сериали, книги, филми и т. н. Какви класове се ползват за реализиране на потребител и неговите функционалности. Какви структури са най-уместни за съхранението на обектите, които можем да следим.